বনগাঁ পৌরসভার কাউন্সিলরের বাড়িতে হা/ম/লা! চাঞ্চল্য

ওয়েব ডেস্ক : বুধবার রাতে ভয়াবহ ঘটনা বনগাঁয় (Bangaon)। কাউন্সিলরের বাড়িতে হামলার (Attack) অভিযোগ উঠল। বাড়িতে ইট ছুড়ে মারার অভিযোগ উঠেছে দুষ্কৃতীদের বিরুদ্ধে। এই ঘটনায় তীব্র ছড়িয়েছে এলাকায়। ঘটনার পরেই পুলিশের দারস্থ হয়েছিলেন কাউন্সিলর। ইতিমধ্যে ঘটনার তদন্ত শুরু করে দিয়েছে পুলিশ (Police)।

সূত্রের খবর, উত্তর ২৪ পরগনার বনগাঁ (Bangaon) পৌরসভার দুই নাম্বার ওয়ার্ডের কাউন্সিলর শিখা ঘোষের বাড়িতে হামলার অভিযোগ ওঠে। অভিযোগ, বুধবার রাতে কয়েকজন দুষ্কৃতী বাড়ির গেটের সামনে মদ্যপান করছিল। সেই সময় তারা কাউন্সিলরের বাড়ির উদ্দেশে ইট ছোড়ে। পরবর্তীতে বনগাঁ থানার পুলিশকে খবর দিলে পুলিশ এসে ঘটনার তদন্ত শুরু করেছে। প্রসঙ্গত, গতকাল বনগাঁ পৌরসভায় চেয়ারম্যান গোপাল শেঠ এর বিরুদ্ধে অনাস্থা প্রস্তাব আনা হয় । দুই নাম্বার ওয়ার্ডের কাউন্সিলর শিখা ঘোষ এই অনাস্থা প্রস্তাবে স্বাক্ষর করেননি। ফলে প্রশ্ন উঠছে সেই কারণেই কী এই হামলা?

আরও খবর : গঙ্গারামপুর ব্লকের ভূমি ও ভূমি সংস্কার দফতরে ঘুষের বিনিময়ে কাজ!

এই ঘটনা নিয়ে আক্রান্ত তৃণমূল কাউন্সিলরের স্বামী উত্তম ঘোষের দাবি, প্রায় শতাধিক বাইক বাড়ির সামনে এসেছিল। এর পরেই গালিগালাজ ও ভাঙচুর চালানো শুরু করে দুষ্কৃতীরা। তিনি অভিযোগ করেছেন, পুলিশকে বিষয়টি জানালেও তারা তৎপরপতা দেখায়নি। দম্পতির দাবি, এই হামলার পরেই নিরাপত্তাহীনতায় ভুগছেন তারা।

এই ঘটনা নিয়ে বিজেপির দেবদাস মণ্ডল বলেন, “পুরসভা দখলকে কেন্দ্র করে চেয়ারম্যান এবং তৃণমূল সভাপতির মধ্যে গোষ্ঠীদ্বন্দ্ব চরমে উঠেছে। তারই ফল এই হামলা।” পুলিশের তরফে জানানো হয়েছে, তারা ইতিমধ্যে এই ঘটনার তদন্ত শুরু করেছে। দ্রুত হামলাকারীদের চিহ্নিত করে গ্রেফতার করা হবে।